Posted by: Swanger mammie | 2009/05/04
Ek is 35 weke swanger en alles verloop baie goed. Ek sukkel egter met ietsie wat my nou al ' n rukkie pla en vergeet elke keer om my ginekoloog te vra as ons daar is. In die aande as ek gaan lê is my bene (veral die linker een) verskriklik rusteloos. Dit is so ' n kombinasie tussen my been van die knie af ondertoe wat so half lammerig is en voel en my voet se spiere wat " spring" . Met die gevolg ek kan nie my bene stilhou in die aand nie. Party aande is dit effe erger as ander kere en dit affekteer my so dat ek nie kan slaap nie. Wat kan dit wees en hoe raak ek ontslae daarvan want dit dryf my tot raserny! Dit help nie om my bene bietjie te rek en strek nie, rondloop en/of sit help ook net tot ek weer lê dan begin dit maar weer. Al wat help daarvoor is om maar uit te hou tot ek aan die slaap uiteindelik. My bene en voete is nie vreeslik geswel van die swangerskap nie en ek het nie regtig baie gewig aangesit nie.
Hallo Swanger Mammie
Babatjie lê waarskynlik of die aar toe of druk op die senuwee as jy lê. Kyk of op een sy lê (gewoonlik die L een) nie beter is nie, sit 'n kussing tussen jou kniee en een onder jou maag as jy lê. Laat dokter net kyk of jou ystervlakke hoog genoeg is en sorg dat jy genoeg water drink deur die dag (8 glase). Jy kan ook probeer om extra Kalsium, 100 IE vit E en foliensuur aanvulling te neem. Eet ietsie voor jy gaan slaap dat jou bloedsuiker nie laag is nie ( tee en 'n broodjie of 'n beskuit)
Mens kan ongelukkig nie medisyne daarvoor neem gedurende swangerskap nie.
Posted by: Hannelie | 2009/06/09
EK IS 4 WEKE SWANGER EN WIL GRAAG WEET OF EK MAG GYM TERWYL EK SWANGER IS. WATTER OEFENINGE MOET EK LIEWERS VERMY. HET TOUSPRING, DRAF EN FIETSRY N INVLOED OP SWANGERSKAP. EK HET AL VOORHEEN N MISKRAAM GEHAD EN MAAR NET BANG IETS KAN VERKEERD GAAN.